CEI พุ่งกว่า 5% สัญญาณเทคนิคแจ่ม เคาะแนวต้าน 1.30 บ.
CEI บวกสวนตลาด สัญญาณเทคนิคแจ่ม เคาะแนวต้าน 1.30 บ.โดย ณ เวลา 10.13 น.อยู่ที่ 1.22 บาท บวก 0.06 บาท หรือ 5.17% มูลค่าการซื้อขาย 63.3 ล้านบาท
20 ส.ค. 2558

ผู้สื่อข่าวรายงานว่า ราคาหุ้น บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI ณ เวลา 10.13 น.อยู่ที่ 1.22 บาท บวก 0.06 บาท หรือ 5.17% มูลค่าการซื้อขาย 63.3 ล้านบาท  โดยราคาเปิดตลาดที่ 1.20 บาท สูงสุดที่ 1.24 บาท ต่ำสุดที่ 1.19 บาท ขณะที่ดัชนีหุ้นไทยโดยรวมลบ 0.44%
บล.โกลเบล็ก แนะนำ ซื้อเก็งกำไร CEI แนวรับ 1.13 แนวต้าน 1.22, 1.30 Cut loss : 1.10 วิเคราะห์กราฟพลิกตัวขึ้นแบบ W shape และราคาสามารถยืนปิดเหนือเส้น EMA 10 วันได้ต่อเนื่อง พร้อมกับ RSI + MACD ชี้ขึ้นสนับสนุนเป็นสัญญาณซื้อ จึงมีโอกาสที่จะปรับตัวขึ้นต่อได้
บล.เอเอสแอล แนะนำซื้อเก็งกำไร CEI ราคาสามารถกลับมายืนเหนือเส้น Downtrend Line ที่ 1.13 ได้อีกครั้ง พร้อมกับ MACD เริ่มมีค่าเหนือ 0 โดยมีสัญญาณ Golden Cross และปริมาณการซื้อขายที่หนาแน่นเป็นตัวสนับสนุน มีเป้าหมายแรกที่ 1.28 และมี 1.12 เป็นจุดตัดขาดทุน
บล.เคทีบี (ประเทศไทย) แนะนำ  ซื้อเก็งกำไร CEI จากโครงสร้างราคา  CEI ที่มีการเบียดตัวขึ้นเหนือเส้นค่าเฉลี่ยตรงนี้น่าจะส่งผลทำให้การเปลี่ยนแปลงให้มีแนวโน้มราคาที่ดีขึ้นได้ในเวลาอีกไม่นาน การคาดหวังจากกำไรส่วนต่างน่าจะสามารถเกิดขึ้นได้อีก แนวรับ 1.11-1.14 บาท แนวต้าน 1.20-1.28 บาท